stanford-oval/wikipedia huggingface dataset:
Gregory Nava

Gregory Nava vuonna 2013.
Gregory Nava (s. 10. huhtikuuta 1949 San Diego, Kalifornia) on yhdysvaltalainen elokuvaohjaaja, -⁠käsikirjoittaja ja -⁠tuottaja. Hän on tunnettu Yhdysvaltojen espanjan­kielisen väestönosan kuvaajana ja käsikirjoitus­yhteistyöstään vaimonsa Anna Thomasin kanssa. He olivat ehdolla parhaan alkuperäiskäsikirjoituksen Oscar-palkinnon voittajiksi elokuvasta Pako pohjoiseen (1983). Muita Gregory Navan ohjauksia ovat Siirtolaiset (1994) ja Unohdetut (2006).
Gregory Nava syntyi meksikolais-baskilaiseen perheeseen San Diegossa 1949. Hän pääsi opiskelemaan elokuvaa Kalifornian yliopistoon ja valmistui sieltä 1976. Jo opiskeluaikana tehty lyhytelokuva Federico García Lorcan elämästä herätti kiinnostusta, ja Navan ensimmäinen pitkä elokuva The Confessions of Amans (1977) voitti esikoiselokuvapalkinnon Chicagon elokuvajuhlilla. Hänen kansainvälinen läpimurtonsa oli vuoden 1983 Pako pohjoiseen, joka kertoo guatemalalaisen nuoren miehen ja naisen matkasta Meksikon halki siirtolaisiksi Yhdysvaltojen Los Angelesiin. Se valittiin vuonna 1995 Yhdysvaltojen National Film Registryyn.
Vuoden 1997 elämäkertaelokuvan Selena nimiosan esittäjä Jennifer Lopez sai roolistaan Oscar-ehdokkuuden. Lopez on pääosassa myös Navan elokuvassa Unohdetut (2006).
Elokuvia

The Confessions of Amans (1977)
Pako pohjoiseen (El Norte, 1983)
Kohtalon aika (A Time of Destiny, 1988)
Siirtolaiset (My Family, 1994)
Selena (1997)
Vain narrit rakastuvat (Why Do Fools Fall in Love, 1998)
Unohdetut (Bordertown, 2006)
Käännös suomeksi
Requerimiento

Requerimiento oli instrumentti, jonka luettuaan konkistadorit saattoivat käydä oikeutettua sotaa intiaaneja vastaan. Ennen valloitustoimiin ryhtymistä oli konkistadorien kuulutettava requerimienton teksti intiaaneille, jotta entrada, valloitus, olisi laillinen. Requerimiento oli voimassa useita vuosikymmeniä. Lopulta sen sisällöstä poistettiin sana conquista, sanan ja espanjalaisten itsensä saaman pahan maineen vuoksi Musta Legenda. Requerimienton tekstin laati kuninkaallisen neuvoston jäsen tohtori Juan López Palacios Rubios vuonna 1510 Pedrarias Dávilan retkikunnan käyttöön. Requerimiento on ainutlaatuinen asiakirja valloitussotien historiassa. Requerimiento on käännetty kaikille suurille kielille.
Koripallon miesten SM-sarjakausi 1962–1963

Koripallon miesten SM-sarjakausi 1962–1963 oli 23. kausi, jolloin pelattiin miesten koripallon Suomen mestaruudesta. Sarjakausijärjestelyjen takia kausi pelattiin kaksiosaisena, eikä syyskautena yksikään joukkue pudonnut. Kauden päätteeksi Helsingin Kisa-Toverit voitti Suomen mestaruuden.
Runkosarja > Kausi 1962

|  | O | V | H | P+ | P- | P |
| --- | --- | --- | --- | --- | --- | --- |
| Helsingin Kisa-Toverit | 22 | 20 | 2 | 1790 | 1396 | 40 |
| Torpan Pojat | 22 | 19 | 3 | 1498 | 1271 | 38 |
| Helsingin NMKY | 22 | 18 | 4 | 1629 | 1467 | 36 |
| Lahden NMKY | 22 | 14 | 8 | 1417 | 1360 | 28 |
| Turun Riento | 22 | 13 | 9 | 1516 | 1492 | 26 |
| Kotkan Työväen Palloilijat | 22 | 12 | 10 | 1401 | 1297 | 24 |
| Työväen Maila-Pojat | 22 | 10 | 12 | 1521 | 1502 | 20 |
| Pantterit | 22 | 10 | 12 | 1713 | 1733 | 20 |
| Sörnäisten NMKY | 22 | 6 | 16 | 1385 | 1628 | 12 |
| Tampereen Pyrintö | 22 | 5 | 17 | 1388 | 1522 | 10 |
| Turun NMKY | 22 | 3 | 19 | 1239 | 1543 | 6 |
| Porin Veto | 22 | 2 | 20 | 1246 | 1532 | 4 |
Vuoden -62 syyskierroksen ottelut jäivät voimaan kaudelle 1962-1963.
Runkosarja > Kevätkausi

|  | O | V | H | P+ | P- | P |
| --- | --- | --- | --- | --- | --- | --- |
| Helsingin Kisa-Toverit | 22 | 19 | 3 | 1817 | 1481 | 38 |
| Torpan Pojat | 22 | 18 | 4 | 1633 | 1348 | 36 |
| Helsingin NMKY | 22 | 17 | 5 | 1612 | 1433 | 34 |
| Pantterit | 22 | 13 | 9 | 1840 | 1763 | 26 |
| Lahden NMKY | 22 | 13 | 9 | 1437 | 1427 | 26 |
| Turun Riento | 22 | 12 | 10 | 1528 | 1547 | 24 |
| Kotkan Työväen Palloilijat | 22 | 12 | 10 | 1306 | 1279 | 24 |
| Työväen Maila-Pojat | 22 | 10 | 12 | 1522 | 1534 | 20 |
| Tampereen Pyrintö | 22 | 9 | 13 | 1464 | 1497 | 18 |
| Turun NMKY | 22 | 3 | 19 | 1303 | 1561 | 6 |
| Porin Veto | 22 | 3 | 19 | 1273 | 1564 | 6 |
| Sörnäisten NMKY | 22 | 3 | 19 | 1341 | 1696 | 6 |
Turun NMKY, Porin Veto ja Sörnäisten NMKY putosivat pääsarjasta.
HKT:n joukkue: Jaakko Manssila, Martti Liimo, Kari Liimo, Raimo Vartia, Jorma Neva-aho, Teijo Finneman, Kari Nyqvist, Matti Köli, Pertti Risku, Heikki Lehtinen, Pertti Hurme, Kalevi Raunio.
Gal Yekutiel

| Mitalit> Maa:   Israel.Miesten judo.EM-kilpailut  | Mitalit> Maa:   Israel.Miesten judo.EM-kilpailut  | Mitalit> Maa:   Israel.Miesten judo.EM-kilpailut  | Maa:   Israel> Miesten judo. |
| --- | --- | --- | --- |
|  Pronssia | Belgrad 2007 | 60 kg |  |
Gal Yekutiel (hepr. ‏לג לאיתוקי‎, s. 4. marraskuuta 1981) on israelilainen judoka.
Yekutiel sai pronssia alle 20-vuotiaiden EM-kilpailujen 60 kg:n painoluokassa Nikosiassa 2000. Hän oli samassa sarjassa seitsemäs Kairon MM-kilpailuissa 2005 ja kuului samana vuonna myös joukkuekilpailun Euroopan-mestaruuden voittaneeseen Israelin joukkueeseen Debrecenissä. Hän saavutti Belgradin EM-kilpailuissa 2007 pronssia 60 kg:n painoluokassa. Hän sijoittui samassa sarjassa 2008 viidenneksi sekä Lissabonin EM-kilpailuissa että Pekingin olympialaisissa.
Yekutiel on voittanut maailmancupin 60 kg:n painoluokan Sofiassa 2002 ja Tallinnassa 2003. Hän on sijoittunut maailmancup- ja Continental Open -kilpailuissa lisäksi kaksi kertaa toiseksi ja viisi kertaa kolmanneksi. Hän on voittanut myös Israelin-mestaruuden.
Marika Teini

| Marika Teini |
| --- | --- |
 Marika Teini Lahti-Hollola Jukolassa vuonna 2018
Henkilötiedot
Syntynyt: 31. tammikuuta 1989 (ikä 35) Eura, Suomi
Kansalaisuus:   Suomi
Uran tiedot
Seura:  SK Pohjantähti
| Mitalit> Maa:   Suomi.Naisten suunnistus.MM-kilpailut  | Mitalit> Maa:   Suomi.Naisten suunnistus.MM-kilpailut  | Mitalit> Maa:   Suomi.Naisten suunnistus.MM-kilpailut  | Maa:   Suomi> Naisten suunnistus. |
| --- | --- | --- | --- |
|  Hopeaa | Riika 2018 | keskimatka |  |
|  Pronssia | Strömstad-Tanum 2016 | viesti |  |
|  Pronssia | Tartto 2017 | viesti |  |
| EM-kilpailut  | EM-kilpailut  | EM-kilpailut  |  |
|  Kultaa | Jeseník 2016 | viesti |  |
|  Kultaa | Ticino 2018 | keskimatka |  |
|  Pronssia | Jeseník 2016 | keskimatka |  |
|  Pronssia | Rakvere 2022 | pitkä matka |  |
Marika Teini (31. tammikuuta 1989 Eura) on suomalainen suunnistuksen MM- ja EM-mitalisti. Hänellä on aikuisten MM-kilpailuista hopeaa keskimatkalta ja kaksi viestipronssia. EM-kilpailuissa hän on voittanut kultaa keskimatkalta ja viestistä sekä pronssia keskimatkalta ja pitkältä matkalta.
Teini työskentelee puolustusvoimien Urheilukoulussa liikunta-aliupseerina ja opiskelee oikeustiedettä Itä-Suomen yliopistossa. Hänet on valittu vuoden suunnistajaksi 2018 ja samana vuonna myös vuoden sotilasurheilijaksi. Hän on voittanut muun muassa sotilassuunnistuksen Pohjoismaiden mestaruuskilpailut. Mestarin lenkki, Marika Teinin kuntorata sijaitsee Säkylässä, jossa hän vietti nuoruutensa.
Kilpaura

Teini saavutti vuonna 2009 nuorten MM-pronssin pitkällä matkalla. Aikuisten MM-kilpailuissa hän oli ensimmäisen kerran mukana Lausannessa 2012, jolloin hän sijoittui sprintissä 14:nneksi. Vuokatin MM-kilpailuissa 2013 hänet hylättiin sprintin karsinnassa. Trentinossa 2014 hän sijoittui sekajoukkueiden viestissä kahdeksanneksi ja sprintissä 16:nneksi. Strömstadissa 2016 hän saavutti viestissä MM-pronssia sekä sijoittui keskimatkalla kuudenneksi ja sprintissä yhdeksänneksi. Tarton MM-kilpailuissa 2017 hän sai jälleen pronssia viestissä sekä sijoittui keskimatkalla yhdeksänneksi ja sprintissä kymmenenneksi. Riian MM-kilpailuissa 2018 hän saavutti keskimatkalla hopeaa, sijoittui sprintissä parhaana suomalaisena 11:nneksi ja pitkällä matkalla 16:nneksi sekä suunnisti ankkuriosuuden viestissä, jossa Suomi sijoittui viidenneksi.
Teini sijoittui vuonna 2012 Falunin EM-kilpailuissa sprintissä kahdeksanneksi. Vuoden 2014 EM-kilpailuissa Portugalissa hän oli viestissä seitsemäs, sprintissä 12:s ja keskimatkalla 21:s. Vuoden 2016 EM-kilpailuissa Tšekissä hän voitti kultaa viestissä ja pronssia keskimatkalla sekä sijoittui sprintissä 11:nneksi.  Vuonna 2018 Teini voitti Sveitsin Ticinon EM-kilpailuissa keskimatkan ja sijoittui sprintissä 16:nneksi. Vuoden 2022 EM-kisoissa Virossa Teini oli pitkällä kolmas.
Maailmancupin osakilpailuissa Teini on parhaimmillaan sijoittunut toiseksi vuoden 2019 Suomen osakilpailun takaa-ajossa. Vuonna 2016 hän oli kolmas Puolan osakilpailun sprintissä ja Tšekin osakilpailun keskimatkalla sekä vuonna 2017 Latvian osakilpailun keskimatkalla ja vuoden 2019 Suomen osakilpailun keskimatkalla.
Teini edusti pitkään oululaista SK Pohjantähteä mutta kuului kaudella 2019 norjalaisen Halden SK:n riveihin. Vuonna 2021 hän siirtyi joensuulaiseen Kalevan Rastiin .
Konsulaatti

Venäjän konsulaatti Maarianhaminassa.
Konsulaatti eli konsulinvirasto on tietyn valtion jonkin toisen valtion tärkeään kaupunkiin perustama yksikkö. Konsulaatin tarkoituksena on antaa apua ja suojaa siellä matkustaville tai asuville kansalaisilleen. Konsulaatit myöntävät myös viisumeita isäntämaan kansalaisille, jotka haluavat matkustaa konsulaatin edustamaan maahan.
Konsulaatit ovat hallinnollisesti suurlähettilään tai suurlähetystön alaisia. Konsulaateilta odotetaan toimintaa erityisesti oman maan viennin ja muun kaupan edistämisessä. Mikäli maalla on kyseisessä maassa myös suurlähetystö, konsulaatti toimii yleensä sen yhteydessä. Suurten valtioiden alueella (esimerkiksi Yhdysvalloissa) voi sijaita useampia konsulaatteja, kun lähetystöjä on aina enintään yksi. Mikäli konsulaatteja on useampia, niistä yksi – yleensä suurlähetystön yhteydessä toimiva – on pääkonsulaatti, joka ohjaa muiden toimintaa.[lähde? ]
Toiminta

Konsulaatti avustaa kansalaisia muun muassa asiakirja-asioissa esimerkiksi tarjoamalla passipalveluita ja myöntämällä viisumeita muiden maiden kansalaisille. Konsulaatti tarjoaa yleensä myös viranomaisapua sitä pyytäville kansalaisilleen heidän ollessaan tekemisissä paikallisten viranomaisten kanssa. Konsulaatit järjestävät maansa kansalaisille mahdollisuuden ennakkoäänestykseen erilaisissa vaaleissa.
Työntekijät

Konsulaatin johtajaa ja konsulin tehtävissä toimivia virkamiehiä kutsutaan konsuleiksi. Alemmassa asemassa toimivia kutsutaan varakonsuleiksi. Konsulaatissa toimii yleensä kotimaastaan lähetetty ulkomaan edustuston virkailija, jota koskee diplomaattinen koskemattomuus, kuten muitakin lähetettyjä virkamiehiä. Osa työntekijöistä voi olla myös niin sanottuja paikalta palkattuja, joilla ei ole diplomaattista koskemattomuutta.
Kunniakonsulaatti

Kunniakonsulaatti on kevennetty versio konsulaatista, jossa ei ole lähetettyä virkailijaa.[lähde? ] Kunniakonsuli on yleensä asemamaan kansalainen, joka hoitaa tehtävää sivutoimisena.
Aiheesta muualla

Kuvia tai muita tiedostoja aiheesta Konsulaatti Wikimedia Commonsissa
Rasinlampi (Ähtäri)

| Rasinlampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°23′37″N, 24°02′42″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskuoja:  oja Luomanpuroon 
Järvinumero:  35.424.1.006
Mittaustietoja
Pinnankorkeus:  185,1 m  
Rantaviiva:  0,468 km  
Pinta-ala:  1,385 ha  
Saaria:  ei saaria 
 fiRasinlampi 
Rasinlampi on Etelä-Pohjanmaalla Ähtärissä Rintalankylän lähellä sijaitseva lampi.
Maantietoa

Lammen pinta-ala on 1,4 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 450 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Peränteen alueeseen (35.424) se kuuluu. Lammen vedenpinnan korkeus on 185,1 metriä mpy.
QBasic

| QBasic |
| --- | --- |
 QBasic 1.1
Kehittäjä:  Microsoft
Kehityshistoria
Vakaa versio:  1.1 / 1991
Tiedot
Alusta:  MS-DOS, Windows 95, Windows 98, Windows ME, PC-DOS, OS/2
Lisenssi:  MS-EULA, nykyisin freeware
QBasic on MS-DOS 5:n ja 6:n mukana jaettu BASIC-tulkki, joka on vaillinainen versio QuickBASICista. QBasicista on karsittu pois kääntäjä, joten se ei voi luoda EXE-tiedostoja, eikä se pysty käsittelemään kirjastoja.
QCM

QCM voi tarkoittaa ainakin seuraavia:
quartz crystal microbalance, QCM, massanmuutoksia nanogramman tarkkuudella mittaava järjestely
Québec Cartier Mining Company, QCM, kanadalainen kaivosyhtiö
Chemin de fer Cartier, yhtiölyhenne QCM, kanadalainen rautatieyhtiö
Queen City Metro, joukkoliikenneyhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”QCM”, voi hakea sivunnimihaulla, laajalla sivunnimihaulla tai tekstihaulla.
Grant Marshall (jääkiekkoilija)

| Grant Marshall |
| --- | --- |

Henkilötiedot
Syntynyt: 9. kesäkuuta 1973 (ikä 51) Mississauga, Ontario
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  185 cm
Paino:  91 kg
Pelaajaura
Pääsarjaura:  1995–2006
Seurat:  Dallas Stars   Columbus Blue Jackets   New Jersey Devils
NHL-varaus:  23. varaus, 1992 Toronto Maple Leafs
Grant Marshall (s. 9. kesäkuuta 1973 Mississauga, Ontario, Kanada) on kanadalainen entinen jääkiekkoilija. Hänen pelipaikkansa oli oikea laitahyökkääjä ja hän laukoi oikealta. Marshall pelasi ammattilaisurallaan 11 kautta NHL-liigassa edustaen Dallas Starsia, Columbus Blue Jacketsia ja New Jersey Devilsia.  Marshall pelasi urallaan 700 NHL:n runkosarjan ottelua. Näissä otteluissa hän teki 92 maalia ja 147 syöttöä eli 239 tehopistettä. Marshall voitti urallaan Stanley Cupin kahdesti: Dallasissa 1999 ja New Jerseyssä 2003.
Pelaajaura

Marshall pelasi junioriurallaan OHL-liigan Ottawa 67’sissä ja Newmarket Royalsissa. Ensimmäisellä kaudellaan OHL-liigassa 1990–1991 taklattiin pahasti ja hän mursi niskansa. Marshall kuntoutui vakavasta loukkaantumista ja pelasi hyvin OHL-liigassa tulevina kausina.  Toronto Maple Leafs varasi Marshallin ensimmäisellä kierroksella 23. varausvuorolla vuoden 1992 varaustilaisuudessa. Hän teki kesällä 1993 sopimuksen Toronton kanssa ja pelasi kaksi seuraavaa kautta seuran farmijoukkueessa AHL-liigan St. John's Maple Leafsissa.
Toronto kauppasi vuonna 1994 Marshallin Dallas Starsiin, jossa hän pelasi ensimmäisen NHL-ottelunsa kauden 1994–1995 lopulla. Marshall pelasi seitsemän kautta Dallasissa. Kaudella 1998–1999 Dallas voitti Stanley Cupin. Kauden 2000–2001 jälkeen Dallas kauppasi Marshallin Columbus Blue Jacketsiin vaihdossa varaustilaisuuden varausvuoroon. Kaudella 2001–2002 Marshall teki uransa parhaan maalimäärän 15 maalia.
Seuraavalla kaudella 2002–2003 Columbus kauppasi hänet New Jersey Devilsiin vaihdossa varaustilaisuuden varausvuoroon. Devils voitti kauden päätteeksi Stanley Cupin. Marshall pelasi New Jerseyssä kolme kautta. Uransa viimeiset kaudet 2006–2007 ja 2007–2008 hän pelasi New Jerseyn farmijoukkueessa AHL-liigan Lowell Devilsissä.
Ammattilaisuransa jälkeen Marshall siirtyi New Jersey Devilsin alumnijärjestön työntekijäksi.
Marcelinho Paraíba

| 0 | 1 | 2 |
| --- | --- | --- |

Henkilötiedot
Koko nimi: Marcelo dos Santos
Syntymäaika: 17. toukokuuta 1975 (ikä 49)
Syntymäpaikka: Campina Grande, Paraíba, Brasilia
Pelipaikka: hyökkäävä keskikenttä
Pituus: 174 senttimetriä
Seura
Seura:  Sport
Pelinumero: 10
Seurat
| Vuodet | Seura | O (M) |
| 1994–1995 1995–1997 1997–2000 2000 2001 2001–2006 2006 2007–2008 2008–2009 2009 2010–2011 2010 2011– |  Santos FC  Rio Branco  São Paulo  Marseille  Grêmio  Hertha BSC  Trabzonspor  VfL Wolfsburg  Flamengo  Coritiba  São Paulo →  Sport (laina)  Sport | 7 (0) 65 (18) 61 (15) 19 (3) 14 (11) 165 (65) 17 (2) 50 (12) 25 (10) 33 (15) 29 (5) 23 (6)  |
Maajoukkue
| 2001 |  Brasilia | 5 (1) |
 Seurajoukkueuran tilastot kattavat vain kansalliset sarjat, päivitetty 9. huhtikuuta 2011.
Marcelo dos Santos eli Marcelinho Paraíba (s. 17. toukokuuta 1975 Campina Grande, Paraíba, Brasilia) on brasilialainen jalkapalloilija, pelipaikaltaan hyökkäävä keskikenttäpelaaja. Hän pelaa brasilialaisessa Sport Club do Recifessä.
Saavutukset

UEFA Intertoto Cup: 2006
Saksan liigacup: 2002
Campeonato Paulista: 1998, 2000
Aiheesta muualla

Goal.com
Weltfussball (saksaksi)
German Masters 2014

German Masters 2014 kilpailualue.
German Masters 2014 oli snookerin ranking-turnaus, joka järjestettiin 29. tammikuuta – 2. helmikuuta 2014 Tempodromissa Berliinissä Saksassa. Turnaus oli kauden viides ranking-turnaus.
Ding Junhui voitti kymmenennen ranking-turnauksen, voittamalla finaalissa Judd Trumpin lukemin 9–5.
Turnaukseen pelattiin ennestään kaksi karsintakierrosta Englannissa.
Kosan piiri

Kosan piiri Permin aluepiirin kartalla.
Kosan piiri (ven. Коси́нский райо́н, Kosinski raion; komipermjakiksi Кöсла́дор райо́н, Köslador raion) on kunnallinen itsehallintoalue Permin aluepiiriin kuuluvassa Permin Komin piirikunnassa Venäjällä. Vuonna 1924 perustetun piirin pinta-ala on 3 462 neliökilometriä. Asukkaita on 7 600 henkeä (vuonna 2009).
Kosan piiri sijaitsee Permin Komin itäosassa. Koillisessa se rajoittuu Tšerdynin, idässä Solikamskin ja Usoljen, etelässä Kudymkarin, lännessä Jurlan ja Kotšovon sekä luoteessa Gainyn piireihin. Pinta-alasta yli 90 % on metsää. Hyötykaivannaisia ovat hiekka ja sora, savi, turve ja kivennäisvedet. Seudulla virtaa Kosa-joki.
Piiriin kuuluu neljä maalaiskuntaa: Kosa, Levitši, Svetlitsa (keskuspaikka Novaja Svetlitsa) ja Tšazevo. Hallinnollinen keskus on Kosan kylä, josta on 163 kilometriä Kudymkariin, 256 kilometriä Solikamskiin ja 338 kilometriä Permiin. Asutuskeskuksia on yhteensä 59.
Asukkaista on vuoden 2002 väestönlaskennan mukaan 71,7 % komipermjakkeja ja 25,7 % venäläisiä. Kaupunkiväestöä ei ole.
Piirin kautta kulkee Kosan ja Solikamskin välinen maantie. Tärkeimmät elinkeinot ovat metsäteollisuus sekä maatalous, joka on erikoistunut maidon ja lihan tuotantoon.
Piirissä toimii 13 yleissivistävää koulua, ammattikoulu, musiikkikoulu ja lasten luomistyön keskus. Kulttuurilaitoksia ovat 21 kulttuuri- ja vapaa-ajankeskusta sekä 14 kirjastoa. Paikallislehtenä ilmestyy Komi-Permjatskije vesti (”Permin Komin viestit”).
Seudulla on useita arkeologisia muistomerkkejä. Nähtävyyksiin kuuluu Kosan ortodoksinen kirkko.
Aiheesta muualla

Kosan piirin sivusto (venäjäksi)
Aleksandrovsk • Barda • Berezniki • Berjozovka • Bolšaja Sosnova • Dobrjanka • Gainy • Gornozavodsk • Gremjatšinsk • Gubaha • Iljinski • Jelovo • Jurla • Jusva • Karagai • Kišert • Kizel • Kosa • Kotšovo • Krasnokamsk • Krasnovišersk • Kudymkar • Kudymkar • Kujeda • Kungur • Kungur • Lysva • Nytva • Ohansk • Oktjabrski • Orda • Osa • Otšor • Perm • Perm • Siva • Solikamsk • Solikamsk • Suksun • Tšaikovski • Tšastyje • Tšerdyn • Tšernuška • Tšusovoi • Uinskoje • Usolje • Vereštšagino • Zvjozdnyi
Kosa (kylä)

Kosa (ven. Коса́) on kylä, maalaiskunta sekä Permin aluepiiriin Permin Komin piirikuntaan kuuluvan Kosan piirin hallinnollinen keskus. Se sijaitsee Kosa-joen lähellä 163 kilometriä Kudymkarista pohjoiseen. Asukkaita on 2 300 henkeä (vuonna 2002).
Kylä mainitaan ensimmäisen kerran vuonna 1579 nimellä Nyrovin pogosta. 1700-luvun lopulta lähtien se oli Tšerdynin kihlakunnan Selištšen volostin ja vuodesta 1924 lähtien Kosan piirin keskus.
Kosassa toimii rakennus- ja korjausyrityksiä. Kylässä on keskikoulu, lasten luomistyön keskus, musiikkikoulu, ammattikoulu, kulttuuritalo ja kaksi kirjastoa. Nähtävyyksiin kuuluvat vuosina 1802–1845 rakennettu pyhän Nikolauksen kirkko ja vuonna 1914 pystytetty sairaalarakennus. Lähistöllä on keskiaikainen muinaislinna ja kivikautinen asuinpaikka.
Aiheesta muualla

Kosan piirin sivusto (venäjäksi)
Rautavaaran terveysasema

| Rautavaaran terveysasema |
| --- | --- |
 Rautavaaran terveysasema tarjoaa terveydenhoitopalveluja Rautavaaran kirkonkylällä.
Osoite:  Kotitie 4 73900 Rautavaara
Sijainti:  Rautavaara (kirkonkylä)
Koordinaatit:  63.49844°N, 28.29346°E
Käyttäjä:  Pohjois-Savon hyvinvointialue
Rautavaara: Terveyspalvelut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Rautavaaran terveysasema on Rautavaaran kunnassa Pohjois-Savossa toimiva julkisen palvelun terveysasema. Terveysaseman sairaanhoitaja palvelee arkisin kello 8-16, perjantaisin kello 15 saakka. Terveyspalvelujen tuottamisesta vastaa Pohjois-Savon hyvinvointialue.
Rautavaaran terveysasemaa.
Terveysaseman aukioloaikojen ulkopuolella eli iltaisin, öisin ja viikonloppuisin päivystyspalvelut ovat saatavilla Kuopion yliopistollisen sairaalan päivystyksestä (Puijonlaaksontie 2, Kuopio, C-ovi).
Aiheesta muualla

Rautavaara (terveysasema) (psshp.fi)
Rautavaaran terveysasema: yhteystiedot (Arkistoitu – Internet Archive) (psshp.fi)
Matematiikan päivä

Matematiikan päivää vietetään Suomessa  vuosittain 22. lokakuuta. Ajankohta valikoitui suomalaisen matemaatikon Rolf Nevanlinnan syntymäpäivän mukaiseksi. Kahta kuukautta aiemmin, 22. elokuuta vietetään matematiikan päivää Australiassa, kahta kuukautta myöhemmin, 22. joulukuuta, puolestaan Intiassa matemaatikko Ramanujanin syntymäpäivän kunniaksi. 
Päivän ideoi Mielikuvituskoulu-niminen yhteisö, ja sen aikana toteutettiin erilaisia matematiikkaan liittyviä tempauksia. Matematiikan päivästä löytyy lisätietoa sen Facebook-sivulta.
Vuonna 2015 Matematiikan päivän teemana oli matematiikan tuominen lähemmäs jokaisen ihmisen arkipäivää. Sittemmin päivän järjestäminen näyttää unohtuneen.
Yhdysvalloissa on vuodesta 1988 vietetty vastaavin tarkoitusperin  \pi :n päivää 14. maaliskuuta eli amerikkalaisen päiväysmerkintätavan mukaan 3/14; päivä sai vuonna 2009 virallisen aseman Kongressin Edustajainhuoneen hyväksyttyä asiaa koskevan päätöslauselman.
Suomen matemaattinen yhdistys järjestää joka toinen vuosi tammikuun alussa jonkin yliopiston kanssa yhteistyössä Matematiikan päivät -tapahtuman. Se on suunnattu ensi sijassa yliopistojen ja korkeakoulujen piirissä toimiville matemaatikoille. Päivien ohjelmassa on yleensä kuitenkin myös laajemmalle yleisölle tarkoitettuja osioita. Ensimmäiset Matematiikan päivät järjestettiin Helsingin yliopistossa 8.–9.1.1998, mutta tapahtuman edeltäjää Matemaatikkopäiviä oli järjestetty jo vuodesta 1963. Viimeksi Matematiikan päivät pidettiin Oulun yliopistossa 2.–3. tammikuuta 2020.
Koripallon miesten SM-sarjakausi 1963–1964

Koripallon miesten SM-sarjakausi 1963–1964 oli 24. kausi, jolloin pelattiin miesten koripallon Suomen mestaruudesta. Kauden päätteeksi Helsingin Kisa-Toverit voitti Suomen mestaruuden.
Runkosarja

|  | O | V | H | P+ | P- | P |
| --- | --- | --- | --- | --- | --- | --- |
| Torpan Pojat | 22 | 21 | 1 | 1698 | 1184 | 42 |
| Helsingin Kisa-Toverit | 22 | 21 | 1 | 1869 | 1404 | 42 |
| Kotkan Työväen Palloilijat | 22 | 13 | 9 | 1493 | 1407 | 26 |
| Työväen Maila-Pojat | 22 | 13 | 9 | 1515 | 1434 | 26 |
| Helsingin NMKY | 22 | 13 | 9 | 1584 | 1537 | 26 |
| Turun Riento | 22 | 12 | 10 | 1500 | 1473 | 24 |
| Lahden NMKY | 22 | 10 | 12 | 1399 | 1547 | 20 |
| Tampereen Pyrintö | 22 | 9 | 13 | 1441 | 1440 | 18 |
| Pantterit | 22 | 8 | 14 | 1511 | 1623 | 16 |
| Tapion Honka | 22 | 6 | 16 | 1492 | 1717 | 12 |
| Karhun Pojat | 22 | 4 | 18 | 1506 | 1820 | 8 |
| Tampereen Kiertäjät | 22 | 2 | 20 | 1369 | 1791 | 4 |
Tapion Honka, Karhun Pojat ja Tampereen Kiertäjät putosivat pääsarjasta.
Mestaruudesta järjestettiin uusintaottelu, jonka Helsingin Kisa-Toverit voitti korein 88–72.
HKT:n joukkue: Pertti Laanti, Pertti Risku, Martti Liimo, Kari Liimo, Raimo Vartia, Viktor Kaltala, Teijo Finneman, Kari Nyqvist, Jaakko Manssila, Pekka Sorsa, Pertti Hurme.